2015 בארצות הברית

2015 בארצות הברית היא השנה בה חגגה ארצות הברית 239 שנה מיום היווסדה.

הנהגה 
 הנשיא: ברק אובמה (המפלגה הדמוקרטית)
 סגן נשיא: ג'ו ביידן (המפלגה הדמוקרטית)
 יושב ראש בית הנבחרים: ג'ון ביינר (המפלגה הרפובליקנית) (עד 29 באוקטובר); פול ראיין (המפלגה הרפובליקנית) (מ-29 באוקטובר) 
 מנהיג הרוב בסנאט: הארי ריד (המפלגה הדמוקרטית) (עד 6 בינואר); מיץ' מקונל (המפלגה הרפובליקנית) (מ-6 בינואר)
 הקונגרס: הקונגרס ה-113; מה-6 בינואר - הקונגרס ה-114.

אירועים בולטים 

 6 בינואר – הקונגרס ה-114 הושבע והתחיל את פעילותו. הרפובליקאים מהווים רוב בשני בתי הקונגרס, עם 54 מושבים בסנאט ו-247 מושבים בבית הנבחרים.
 14 בינואר – ה-FBI עצר אמריקני תושב אוהיו אשר תכנן לבצע מתקפת טרור בבניין הקפיטול שבוושינגטון די. סי. בהשראת ארגון הטרור דאעש.
 26 בינואר – ה-FBI עצר שלושה מרגלים רוסים.
 3 במרץ – ראש ממשלת ישראל, בנימין נתניהו, נשא נאום בפני הקונגרס של ארצות הברית אשר בו התריע מפני ההסכם המתגבש בין המעצמות ואיראן, להסדר תוכנית הגרעין האיראנית.
 6 במרץ – הגשושית "שחר" (Dawn) של סוכנות החלל האמריקנית נאס"א מגיעה לכוכב הלכת הננסי קרס.
 4 באפריל – וולטר סקוט, גבר אפרו-אמריקני לא חמוש בן 50, נורה למוות על ידי השוטר מייקל סלאגר בעיר נורת' צ'ארלסטון שבקרוליינה הדרומית. האירוע צולם בווידאו על ידי עובר אורח. סלאגר מואשם בהמשך ברצח לאחר שעלו סתירות בין הדיווח של השוטר לבין העדות המצולמת.
 3 במאי – שני חמושים מוסלמים מבצעים פיגוע ירי בתחרות קריקטורות של הנביא מוחמד אשר נערכה בעיר גרלנד שבטקסס. מאבטח נפצע מהירי. כוחות המשטרה מצליחים לבסוף לחסל את שני היורים במהלך קרב יריות. ארגון דאעש נוטל אחריות לפיגוע מאוחר יותר.
 12 במאי – רכבת אמטרק ירדה מהפסים בפילדלפיה, פנסילבניה, וגרמה למותם של 8 בני אדם ולפציעתם של 200 נוספים.
 15 במאי – המהגר הצ'צ'ני-מוסלמי דז'וחר צרנייב, אשר השתתף בביצוע הפיגוע במרתון בוסטון באפריל 2013, נידון למוות על ידי חבר המושבעים במשפטו.
 17 ביוני – פיגוע הירי בצ'ארלסטון: מתקפת ירי גבתה את חייהם של תשעה בני אדם ובהם חבר הסנאט של קרוליינה הדרומית, קלמנטה פינקני, בכנסייה בצ'ארלסטון.
 26 ביוני – בית המשפט העליון של ארצות הברית פסק, בפסק דין אוברגפל נגד הודג'ס ברוב של 4–5, כי נישואים חד-מיניים יהיו חוקיים מעתה בכל חמישים מדינות ארצות הברית.
 10 ביולי – קפיטול מדינת קרוליינה הדרומית הצביע רשמית על הורדת דגל הקרב של הקונפדרציה שהתנוסס על אדמת הבניין, לאחר שבועות של מחאות והפגנות, ועל רקע הפיגוע בכנסייה בצ'ארלסטון.
 14 ביולי – שרי החוץ של שש המעצמות P5+1 (ארצות הברית, צרפת, גרמניה, בריטניה, סין ורוסיה) ושר החוץ של איראן הגיעו להסכם היסטורי על תוכנית הגרעין האיראנית, לאחר חודשים רבים של שיחות.
 14 ביולי – הגשושית "אופקים חדשים" (New Horizons) של סוכנות החלל האמריקנית נאס"א טסה בקרבת כוכב הלכת הננסי פלוטו ותחקור את האזור במשך כחמישה חודשים.
 16 ביולי – חמוש מוסלמי מבצע ירי המוני בשתי מתקנים צבאיים בעיר צ'טנוגה שבטנסי. באירוע נרצחו ארבעה נחתים, מלח בחיל הים האמריקני. החמוש נהרג על ידי כוחות משטרה במהלך חילופי אש. 
 20 ביולי – ארצות הברית וקובה חידשו רשמית את יחסיהן הדיפלומטיים, לאחר נתק של 54 שנים מימי המלחמה הקרה, ונפתחה שגרירות קובנית בוושינגטון.
 23 ביולי – ג'ון ראסל אוסר, בן ה-59, מבצע ירי המוני בבית קולנוע בעיר לאפייט שבלואיזיאנה, במהלך הקרנת הסרט "אסון מהלך". באירוע נרצחים שני אנשים ונפצעים תשעה נוספים לפני שהיורה מתאבד.
 27 ביולי – מועצת המנהלים של תנועת הצופים בארצות הברית הצביעה על אפשרת צירוף מדריכים ועובדים מהקהילה הלהט"בית.
 14 באוגוסט – נפתחה השגרירות האמריקאית בהוואנה, בירת קובה, בטקס בו נכחו מזכיר המדינה ג'ון קרי ומשלחת דו-מפלגתית של סנאטורים, כאשר שלושת לוחמי המארינס שהורידו את הדגל האמריקאי ב-1961 הניפו אותו שוב.
 26 באוגוסט – עובד לשעבר בתחנת החדשות המקומית WDBJ7 בווירג'יניה, שהתאבד בהמשך, ירה למוות בכתבת אליסון פרקר ובצלם אדם וורד במהלך שידור חי.
 2 בספטמבר – הנשיא ברק אובמה השיג את תמיכתם של 34 סנאטורים בהסכם הגרעין עם איראן, ובכך הבטיח כי הקונגרס לא יוכל לסכלו.
 22 בספטמבר – האפיפיור פרנציסקוס הגיע לביקור היסטורי בארצות הברית למשך חמישה ימים. נערכה לו קבלת פנים חגיגית בבית הלבן עם הנשיא ברק אובמה.
 24 בספטמבר – האפיפיור פרנציסקוס נשא נאום היסטורי בפני מושב משותף של שני בתי הקונגרס. זהו הנאום הראשון הניתן על ידי אפיפיור בקונגרס.
 25 - 26 בספטמבר - האפיפיור פרנציסקוס ביקר בניו יורק וערך סיור באנדרטה הלאומית והמוזיאון לפיגועי 11 בספטמבר, וכן נשא נאום בעצרת הכללית של האו"ם. במקביל, נועדו בבית הלב הנשיא ברק אובמה ונשיא סין שי ג'ינפינג. למחרת, ביקר האפיפיור בפילדלפיה.
 25 בספטמבר - יושב ראש בית הנבחרים של ארצות הברית, ג'ון ביינר, הודיע על התפטרותו מתפקידו ועל פרישתו מן הקונגרס.
 1 באוקטובר – פיגוע ירי במכללה הקהילתית אומפקווה שברוזברג, עיר במחוז דאגלס שבאורגון, אשר גבה את חייהם של 9 סטודנטים. היורה נהרג.
 9 בנובמבר – הנשיא ברק אובמה אירח בבית הלבן את ראש הממשלה בנימין נתניהו.
 20 בנובמבר – שחרור יונתן פולארד, יהודי-אמריקאי שריגל למען ישראל בארצות הברית, מכלא באטנר שבמדינת צפון קרוליינה
 2 בדצמבר – מתקפת ירי בסן ברנרדינו שבקליפורניה, שנתגלתה כאירוע טרור, גבתה את חייהם של 14 בני אדם ופצעה 21. 
 3 בדצמבר – הפנטגון הודיע על פתיחת כל התפקידים בצבא ארצות הברית לנשים.

נפטרו 

 1 בינואר – מריו קואומו, פוליטיקאי ומושל ניו יורק, אביו של המושל אנדרו קואומו (נולד ב-1932)
 27 בינואר – צ'ארלס טאונס, פיזיקאי אמריקאי זוכה פרס נובל לפיזיקה (נולד ב-1915)
 11 בפברואר – בוב סיימון, עיתונאי וכתב טלוויזיה יהודי-אמריקאי (נולד ב-1941)
 16 בפברואר – לסלי גור, זמרת אמריקאית אשר הייתה אחת מזמרות פופ הנוער המוכרות ביותר בשנות ה-60 (נולדה ב-1946)
 27 בפברואר – לנרד נימוי, שחקן, במאי קולנוע וצלם יהודי-אמריקאי (נולד ב-1931)
 8 במרץ – סאם סיימון, במאי, מפיק, וסופר אמריקאי (נולד ב-1955)
 12 במרץ – מייקל גרייבס, אדריכל ומעצב תעשייתי אמריקאי, אחד הבולטים בסגנון הפוסטמודרניזם והאדריכלות הפופוליסטית (נולד ב-1934)
 14 באפריל – פרסי סלדג', זמר נשמה ורית'ם אנד בלוז אמריקאי (נולד ב-1940)
 30 באפריל – בן אי קינג, זמר נשמה ורית'ם אנד בלוז אמריקאי (נולד ב-1938)
 6 במאי – ג'ים רייט, יושב ראש בית הנבחרים של ארצות הברית לשעבר מהמפלגה הדמוקרטית (נולד ב-1922)
 12 במאי – פיטר גיי, היסטוריון, מחנך וסופר אמריקאי (נולד ב-1923)
 14 במאי – בי בי קינג, זמר, כותב שירים, וגיטריסט בלוז אמריקאי (נולד ב-1925)
 23 במאי – ג'ון פורבס נאש, מתמטיקאי חתן פרס נובל לכלכלה אמריקאי (נולד ב-1928)
 23 במאי – אנני מיירה, שחקנית וקומיאית (נולדה ב-1929)
 29 במאי – הנרי קאר, אתלט עבר אמריקאי, אלוף אולימפי, שיאן עולם בריצת 200 מטר ושחקן פוטבול מקצועני (נולד ב-1942)
 29 במאי – דוריס הארט, טניסאית אמריקאית אשר דורגה במקום הראשון בעולם בשנת 1951 (נולדה ב-1925)
 30 במאי – בו ביידן, משפטן, התובע הכללי של מדינת דלאוור ובנו של סגן הנשיא ג'ו ביידן (נולד ב-1969)
 2 ביוני – אירווין רוז, ביולוג יהודי אמריקאי, שזכה בפרס נובל לכימיה לשנת 2004 (נולד ב-1926)
 21 ביוני – אורנט קולמן, סקסופוניסט ומלחין אמריקאי (נולד ב-1930)
 21 ביוני – גונתר שולר, מוזיקאי ג'אז ומוזיקה קלאסית (נולד ב-1922)
 22 ביוני – ג'יימס הורנר, מלחין אמריקאי של מוזיקת סרטים (נולד ב-1953)
 21 ביולי – תיאודור ביקל, שחקן קולנוע ותיאטרון, זמר עם ומוזיקאי יהודי אמריקאי (נולד ב-1924)
 26 ביולי – בובי קריסטינה בראון, זמרת ושחקנית אמריקנית (נולדה ב-1993)
 30 באוגוסט – אוליבר סאקס, נוירולוג וסופר מדע בריטי-אמריקאי יהודי (נולד ב-1933)
 22 בספטמבר – יוגי ברה, מגדולי שחקני הבייסבול בכל הזמנים (נולד ב-1925)
 2 בדצמבר – סנדי ברגר, איש ממשל יהודי אמריקאי, שימש היועץ לביטחון לאומי לנשיא ביל קלינטון (נולד ב-1945)

קישורים חיצוניים

הערות שוליים